ai4bharat/Pralekha huggingface dataset:
நிதி அமைச்சகம்
நித்தி ஆயோக்கின் நீடித்த வளர்ச்சி இலக்குகள் குறியீட்டில் 2020-21-ல் இந்தியா முன்னேற்றம்
நித்தி ஆயோக்கின் நீடித்த வளர்ச்சி இலக்குகள் குறியீட்டில் 2019-20-ல் 60 ஆகவும், 2018-19-ல் 57 ஆகவும் இருந்த இந்தியாவின் மதிப்பெண் 2020-21-ல் 66 ஆக மேம்பட்டுள்ளது. நிலையான வளர்ச்சி இலக்குகளை நிறைவேற்றுவதில் இந்தியா முன்னேறியுள்ளது இதன் மூலம் தெரியவருகிறது.
மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் நாடாளுமன்றத்தில் இன்று தாக்கல் செய்த 2021-22 நிதியாண்டுக்கான பொருளாதார ஆய்வறிக்கை இந்தச் சாதனையை குறிப்பிட்டு, நீடித்த வளர்ச்சி இலக்குகளின் கீழ் சமூக, பொருளாதார மற்றும் சுற்றுச்சூழல் இலக்குகளை அடைவதில் இந்தியாவின் உறுதிப்பாட்டை இது மீண்டும் வெளிப்படுத்தி உள்ளதாகக் கூறுகிறது .
நித்தி ஆயோக்கின் நீடித்த வளர்ச்சி இலக்குகள் குறியீடு 2020-21, மாநிலங்கள் மற்றும் யூனியன் பிரதேசங்களின் செயல்திறன் குறித்து பின்வருமாறு கூறுகிறது.2019-20-ல் 10 ஆக இருந்த முன்னணி மாநிலங்களின் எண்ணிக்கை  2020-21ல் 22 மாநிலங்கள் மற்றும் யூனியன் பிரதேசங்களாக அதிகரித்துள்ளது.கேரளா மற்றும் சண்டிகர் முதலிடத்தில் உள்ள மாநிலம் மற்றும் யூனியன் பிரதேசமாக உள்ளனவடகிழக்கு இந்தியாவில் 64 மாவட்டங்கள் முன்னணி செயல்பாட்டாளர்களாகவும், 39 மாவட்டங்கள் செயல்திறன் மிக்கவர்களாகவும் இருந்தன .
அறிக்கையின் இதர முக்கிய அம்சங்கள் வருமாறு:
2010-20-ல் தன் வனப் பகுதியை அதிகரிப்பதில் உலகளவில் மூன்றாவது இடத்தை இந்தியா பிடித்தது; 2011-2021-ல் காடுகளின் பரப்பளவில் மூன்று சதவீதத்திற்கும் அதிகமாகப் பெருகியுள்ளது.
2022-ம் ஆண்டிற்குள் பிளாஸ்டிக் பயன்பாட்டைப் படிப்படியாக இந்தியா வெளியேற்றுவதோடு, நெகிழி பேக்கேஜிங் கழிவுகளின் சுற்றுப் பொருளாதாரத்தை வலுப்படுத்தும்.
கங்கை மற்றும் துணை நதிகளில் மாசுபடுத்தும் தொழிற்சாலைகளின் இணக்க நிலை மேம்பட்டுள்ளது.
காற்று மாசின் அளவை 2024-ம் ஆண்டிற்குள் குறைக்க 132 நகரங்களில் தேசிய சுத்தமான காற்றுத் திட்டம் செயல்படுத்தப்படுகிறது.
உமிழ்வு குறைப்பு இலக்குகளை 2030-க்குள் அடைய இந்தியா உறுதிபூண்டுள்ளது; தேவையான வளங்களை கவனமாகப் பயன்படுத்தவும் முடிவு.
ஐஎஸ்ஏ, சிடிஆர்ஐ மற்றும் லீடிட் ஆகியவற்றின் கீழ் உலகளாவிய பருவநிலை தலைமைத்துவத்தை இந்தியா வெளிப்படுத்துகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1793802
(Visitor Counter : 1040
குறு சிறு மற்றும் நடுத்தர தொழில் துறை அமைச்சகம்
அகர்பத்தி தயாரிப்பில் ஈடுபட்டுள்ள கைவினைஞர்களின் நன்மைக்காக கிராமாத்யோக் விகாஸ் யோஜனா திட்டத்தின் கீழ் பரிசோதனை திட்டம் ஒன்றை மத்திய அரசு அறிமுகப்படுத்தியுள்ளது
மத்திய அரசின் சிறு, குறு, நடுத்தரத் தொழில்துறை அமைச்சகம் 30 ஜூலை 2020 அன்று, கிராமாத்யோக் விகாஸ் யோஜனா திட்டத்தின் கீழ், கிராமத் தொழில்களை மேம்படுத்துவதற்காகவும், அகர்பத்தி தயாரிப்பில் ஈடுபட்டுள்ள கைவினைஞர்களின் நன்மைக்காகவும் பரிசோதனைத் திட்டம் ஒன்றுக்கு ஒப்புதல் அளித்துள்ளது. இந்தத் திட்டத்தின்படி முதல் கட்டமாக, பரிசோதனை அடிப்படையிலான நாட்டின் வடகிழக்கு பகுதியில் ஒரு திட்டம் உட்பட நான்கு திட்டங்கள் தொடங்கப்படும். கைவினைஞர்கள் கொண்ட ஒவ்வொரு இலக்கு குழுவுக்கும், 10 கலவை இயந்திரங்களும்,50 தானியங்கி அகர்பத்தி தயாரிப்பு இயந்திரங்களும் வழங்கப்படும். மொத்தம் 200 தானியங்கி அகர்பத்தி தயாரிப்பு இயந்திரங்களும், 40 கலவை இயந்திரங்களும்கைவினைஞர்களுக்கு வழங்கப்படும்.
மத்திய அரசு இரண்டு முக்கிய முடிவுகளை எடுத்துள்ளது.
1.அகர்பத்திப் பொருள்களை ‘தடையற்ற வர்த்தகம்’ என்பதிலிருந்து ‘கட்டுப்பாட்டுக்கு உட்பட்ட வர்த்தகம்’ என்று இறக்குமதிக் கொள்கையில் வரையறுத்தது.
2 அகர்பத்தித் தயாரிப்பதற்கு பயன்படும் ‘வட்ட வடிவிலான மூங்கில் குச்சிகள்’ மீதான இறக்குமதித் தீர்வையை, 10 சதவிகிதத்திலிருந்து 25 சதவிகிதமாக உயர்த்தியது.
அகர்பத்தி உள்நாட்டிலேயே தயாரிப்பதை ஊக்குவிப்பதோடு, கிராமப்புற வேலை வாய்ப்புக்கும் இந்த முடிவுகள் வழிவகுக்கும். அகர்பத்தியின் உள்நாட்டுத் தயாரிப்புக்கும், உள்நாட்டுத் தேவைக்கும் இடையே நிலவுகின்ற இடைவெளியை அகற்றுவதற்கான முறையை ஆரம்பிக்கும் அம்சமாக இது இருக்கும். நாட்டில் அகர்பத்தி இறக்குமதி செய்யப்படுவதையும் இது குறைக்கும்.
சிறு, குறு, நடுத்தரத் தொழில் நிறுவனங்கள் துறை அமைச்சகத்தின் கீழ் செயல்படும், சட்டபூர்வ அமைப்பான காதி கிராமத் தொழில் கழகம்  இத்திட்டத்தின்கீழ் கைவினைஞர்கள் அகர்பத்தித் தயாரிக்கும் இயந்திரங்களைப் பயன்படுத்துவதற்கான பயிற்சியை வழங்கி, உதவியளிக்கும். நாட்டின் காதி அமைப்புகள், சிறப்பாகச் செயல்பட்டு வரும் அகர்பத்தித் தயாரிப்பு நிறுவனங்கள்ஆகியவற்றுடன் இணைந்து செயல்பட்டு கே வி ஐ சி அகர்பத்தி தயாரிக்கும் கைவினைஞர்களுக்கு, வேலையும், அகர்பத்தி தயாரிப்பதற்கான கச்சாப் பொருள்களையும் அளிக்கும்.
கிராமங்களிலும், சிறு நகர்ப்புறங்களிலும், அகர்பத்தித் தயாரிப்புத் தொழிலை மீண்டும் துவக்குவதற்கு கிரியா ஊக்கியாக இத்திட்டம் செயல்படும். இதனால் உடனடியாக குறைந்தபட்சம் கூடுதலாக 500 வேலைவாய்ப்புகள் உருவாகும்.
நாட்டில் அகர்பத்தி உற்பத்தியை அதிகரிப்பது; பாரம்பரிய கைவினைஞர்களுக்குத் தொடர்ந்து வேலை வாய்ப்பு உருவாக்கித் தருவது; தொடர்ந்து அவர்களுக்கு வேலை அளிப்பது; அவர்களது ஊதியத்தை உயர்த்துவது ஆகியவையே இத்திட்டத்தின் நோக்கமாகும். நாட்டில் அகர்பத்தித் தொழில் துறையில் உள்நாட்டுத் தயாரிப்புக்கு இத்திட்டம் ஊக்கமளிக்கும். அகர்பத்தி இறக்குமதி செய்யப்படுவது குறையும்.
ஆயுஷ்
ஆயுர்வேத கற்பித்தல் மற்றும் ஆராய்ச்சி நிறுவனம்- குஜராத் அரசு இடையே புரிந்துணர்வு ஒப்பந்தம்
ஆயுஷ் அமைச்சகத்தின் கீழ் இயங்கும் ஜாம்நகரில் உள்ள ஆயுர்வேத கற்பித்தல் மற்றும் ஆராய்ச்சி நிறுவனமும், குஜராத் மாநில அரசும் ஒரு புரிந்துணர்வு ஒப்பந்தத்தில் அம்மாநில துணை முதல்வர் திரு நிதின்பாய் பட்டேல் மற்றும் ஆயுஷ் அமைச்சகத்தின் செயலாளர் வைத்திய ராஜேஷ் கொடேச்சா முன்னிலையில் ஜூலை 15 அன்று கையெழுத்திட்டன. இந்த ஒப்பந்தத்தின் மூலம் ஜாம்நகர் ஆயுர்வேத வளாகத்தில் இயங்கும் அனைத்து நிறுவனங்களும் தேசிய முக்கியத்துவம் வாய்ந்த நிறுவனம் என்ற அந்தஸ்தைப் பெற்றுள்ள ஆயுர்வேத கற்பித்தல் மற்றும் ஆராய்ச்சி நிறுவனத்தின் கீழ் கொண்டுவரப்படும். இந்தப் புரிந்துணர்வு ஒப்பந்தத்தின் முக்கியத்துவத்தை எடுத்துரைத்த திரு நிதின் பாய், ஆயுர்வேதத்தின் அனைத்துப் பிரிவுகளின் கல்விமுறையை வலுப்படுத்த இந்த ஒப்பந்தம் வித்தாக அமையும் என்று கூறினார்.
ஆயுர்வேத கற்பித்தல் மற்றும் ஆராய்ச்சி நிறுவனத்தின் இயக்குநர் பேராசிரியர் டாக்டர் அனுப் தாக்கர் மற்றும் குஜராத் ஆயுர்வேத பல்கலைக்கழகத்தின் பதிவாளர் பொறுப்பு வகிக்கும் திரு ஹெச் பி ஜாலா ஆகியோர் இந்தப் புரிந்துணர்வு ஒப்பந்தத்தில் கையெழுத்திட்டனர்.
“இந்த ஒப்பந்தத்தால் கல்வி, ஆராய்ச்சி மற்றும் மருத்துவத் துறையில் புதிய வாய்ப்புகள் விரைவில் ஏற்படுத்தப்படும்”, என்று துணை முதலமைச்சர் தெரிவித்தார். ஆயுர்வேதத் துறையில் புதிய கற்பித்தல், மருத்துவம் மற்றும் ஆராய்ச்சி முறைகளை உருவாக்குவது எளிதாகப்படும் என்றும், ஆயுர்வேத கல்வி மற்றும் ஆராய்ச்சியின் ஒட்டுமொத்த வாய்ப்புகளை விரிவுபடுத்தி, ஆய்வு- ஆராய்ச்சி செயல்முறை தீவிரப்படுத்தப்படும் என்றும் எதிர்பார்க்கப்படுகிறது.
இந்த நிகழ்ச்சியில் பேசிய வைத்திய ராஜேஷ் கொட்டேச்சா, ஆயுர்வேதத் துறையில் புதிய கற்பித்தல், மருத்துவம் மற்றும் ஆராய்ச்சி முறைகளை எளிதாக உருவாக்குவதற்கு இந்த முயற்சி ஏதுவாக இருக்கும் என்றார். ஆய்வு மற்றும் ஆராய்ச்சி நடைமுறைகளை மேலும் ஆழப்படுத்தலாம் என்றும், ஆயுர்வேத கல்வி மற்றும் நாடு முழுவதும் உள்ள ஆராய்ச்சி நிறுவனங்களை மறுவடிவமைப்பதில் ஆயுர்வேத கற்பித்தல் மற்றும் ஆராய்ச்சி நிறுவனம் முன்னோடியாகத் திகழும் என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736077
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நாட்டில் கடந்த 10 ஆண்டுகளில் குடிசை பகுதிகளின் எண்ணிக்கை 51,688-லிருந்து 33,510 ஆக குறைந்துள்ளது
நாட்டில் குடிசைப் பகுதிகளில் வசிப்பவர்களுக்காக மறுகுடியமர்வு உள்ளிட்ட பல்வேறு வீட்டு வசதித் திட்டங்களை மாநில, யூனியன் பிரதேச அரசுகள் அமல்படுத்தி வருகின்றன. எனினும், மாநில, யூனியன் பிரதேச அரசுகளின் முயற்சிகளுக்கு வலுசேர்க்கும் விதமாக மத்திய வீட்டு வசதி மற்றும் நகர்ப்புற விவகாரத் துறை அமைச்சகம் மூலம் பிரதமரின் நகர்ப்புற வீட்டு வசதி திட்டத்தின்கீழ் தகுதிவாய்ந்த குடும்பங்களுக்கு, பயனாளிகளுக்கு வீடுகட்ட நிதியுதவி அளிக்கப்படுகிறது.
இத்திட்டத்தின்கீழ் மத்திய அரசு ஒரு வீட்டிற்கு ஒரு லட்சம் ரூபாய் அளிக்கிறது. குடிசைப் பகுதிகளில் வசிக்கும் மக்களுக்காக இதுவரை 4,51,050 வீடுகள் கட்டப்பட்டுள்ளன.
மக்களவையில் இதுகுறித்த கேள்விக்கு எழுத்துப்பூர்வமாக பதிலளித்தபோது, மத்திய வீ‘ட்டு வசதி மற்றும் நகர்ப்புற விவகாரத்துறை இணையமைச்சர் திரு கவுசல் கிஷோர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1809161
ரசாயனம் மற்றும் உரங்கள் அமைச்சகம்
325000க்கும் மேற்பட்டவர்கள் மக்கள் மருந்தகங்களை கண்டுபிடித்துச் செல்வதற்கு ”ஜன்ஔஷதி சுகம்” என்ற மொபைல் செயலியை பயன்படுத்துகின்றனர்
கோவிட்-19 பெருந்தொற்றின் காரணமாக நடைமுறைப்படுத்தப்பட்டுள்ள நாடு தழுவிய பொது முடக்கத்தின் போது மக்கள் தங்களுக்கு அருகில் உள்ள பிரதம மந்திரி மக்கள் மருந்தகங்களைக் கண்டறியவும் குறைவான செலவில் பொதுப்பெயர் மருந்துப் பொருட்களை விலையுடன் தெரிந்து கொள்ளவும் ”ஜன்ஔஷதி சுகம்” என்ற மொபைல் செயலி மிகவும் பயன் உள்ளதாக இருக்கிறது.
325000 க்கும் மேற்பட்ட மக்கள் “ஜன்ஔஷதி சுகம்” செயலியைப் பயன்படுத்தி அதன் மூலம் பலன்கள் பெற்று வருகின்றனர். நுகர்வோர்களின் வாழ்க்கையை எளிமையாக்குவதற்கு டிஜிட்டல் தொழில்நுட்பத்தை பயன்படுத்த வேண்டும் என்பதன் அடிப்படையில் பிரதம மந்திரி பாரதிய மக்கள் மருந்தக பரியோஜனா திட்டத்துக்காக இந்த மொபைல் செயலி உருவாக்கப்பட்டு உள்ளது. இந்தச் செயலியை இந்திய அரசின் வேதிப்பொருட்கள் மற்றும் உரங்கள் அமைச்சகத்தின் மருந்து பொருட்கள் துறையின் கீழ் செயல்படுகின்ற இந்திய மருந்துப் பொருள் உற்பத்தி பொதுத்துறை நிறுவனங்களின் வாரியம் உருவாக்கி உள்ளது. பொதுமக்களுக்கு அவர்களது விரல் நுனியில் டிஜிட்டல் சேவைகளை வழங்க இது உதவுகிறது. பயனாளர் தங்களுக்கு அருகில் உள்ள மக்கள் மருந்தகத்தை கண்டுபிடித்தல் அந்த மக்கள் மருந்தகத்தை கூகுள் மேப் மூலமாக சென்றடைதல், மக்கள் மருந்தகத்தில் கிடைக்கக் கூடிய பொதுப்பெயர் மருந்துகளை தேடியறிதல், பொதுப்பெயர் மருந்து மற்றும் பிராண்ட் பெயர் மருந்துகளுக்கு இடையிலான சில்லறை விலை வித்தியாசம், சேமிப்பாகும் மொத்த பணம் முதலானவற்றை தெரிந்து கொள்ளும் வகையில் இந்தச் செயலி உள்ளது.
ஜன்ஔஷதி சுகம் மொபைல் செயலியானது ஆன்ராய்ட் மற்றும் ஐ போன்களில் கிடைக்கிறது. பயனாளர் இதனை கூகுள் பிளே ஸ்டோர் மற்றும் ஆப்பிள் பிளே ஸ்டோர்களில் இருந்து இலவசமாக பதிவிறக்கம் செய்து கொள்ளலாம்.
கோவிட்-19க்கு எதிரான போராட்டத்தில் இந்திய அரசு சுகாதார பராமரிப்பு அமைப்பின் அடிப்படையையே புரட்சிகரமாக மாற்றி வருகிறது. நாட்டின் ஒவ்வொரு குடிமகனுக்கும் குறைந்த செலவில் 900க்கும் அதிகமான தரம் வாய்ந்த பொதுப்பெயர் மருந்துகளையும் 154 அறுவை சிகிச்சை உபகரணங்கள் மற்றும் நுகர்பொருட்களையும் வழங்குகின்ற பிஎம்பிஜேபீ போன்ற குறிப்பிடத்தக்க திட்டங்கள் வாயிலாக அரசு இதனைச் செய்து வருகிறது.
நாடு முழுவதும் உள்ள 726 மாவட்டங்களில் 6300க்கும் அதிகமான மக்கள் மருந்தகங்கள் தற்போது செயல்பட்டு வருகின்றன. இந்த பொது முடக்கக் காலகட்டத்தில் பிஎம்பிஜேபீ தனது தகவல் பதிவுகளின் மூலமாக சமூக ஊடகங்களில் கொரோனா வைரசில் இருந்து மக்கள் தங்களை பாதுகாத்துக் கொள்வதற்கான வழிமுறைகளையும் தெரிவித்து உதவி வருகிறது.
(
கப்பல் போக்குவரத்து அமைச்சகம்
கடல் வழி மற்றும் கப்பல் போக்குவரத்து விரிவாக்க மையம் மும்பை மற்றும் விசாகப்பட்டினத்தில் ஆய்வுக் கூடங்களை நிறுவியுள்ளது
கடல்வழி மற்றும் கப்பல் போக்குவரத்து விரிவாக்க மையம், கடல்வழி மற்றும் கப்பல் துறையில் திறன் மேம்பாட்டிற்காக நன்கு வடிவமைக்கப்பட்ட 24 ஆய்வுக் கூடங்களை நிறுவியிருப்பதாக அறிவித்துள்ளது. அவற்றில் 6 ஆய்வுக் கூடங்கள் மும்பையிலும், 18 ஆய்வுக் கூடங்கள் விசாகப்பட்டினத்திலும் நிறுவப்பட்டுள்ளது. இவை தொடர்பான படிப்புகளின் பட்டியலை  மையம் பகிர்ந்துள்ளது. இம் மையத்தில் அமைக்கப்படும் ஆய்வுக் கூடத்தில், தயாரிப்பு வடிவமைப்பு மற்றும் சரிபார்த்தல், முன்கூட்டிய உற்பத்தி, தன்னியக்கம், இயந்திரவியல், முன்கணிப்பு இயந்திரம் மற்றும் இயந்திரவியல், மின்னியல் மற்றும் பல தொழில்நுட்பங்களும் அடங்கும். இந்த அறிவிப்பு முதல் அமர்வுக்கு முன் பரிந்துரைக்கப்பட்டது. CEMS மையம் இதற்கான தகுதிகள், வேலைவாய்ப்புத் திறன், செயல்முறை மற்றும் செயல் திறன்களை மும்பையில் ஏற்பாடு செய்துள்ளது. CEMS மையத்தின் கட்டமைப்பின் ஒரு பகுதியை ஆசிய பசிபிக்-ல் 24 ஆய்வுக் கூடங்களுடன் நிறுவியுள்ளது. மும்பை மற்றும் விசாகப்பட்டினத்தில் இத்தகைய ஆய்வுக் கூடங்களை அமைப்பதனால் கடல்வழி மற்றும் கப்பல் போக்குவரத்தில் உலகளாவிய உள்கட்டமைப்பின் உதவியோடு CEMS மையம் நல்ல இடத்தை பெற்றுள்ளது.
(Visitor Counter : 280
பிரதமர் அலுவலகம்
உத்தராகண்ட் மாநில தொடக்க தினத்தை முன்னிட்டு மக்களுக்கு பிரதமர் வாழ்த்து
உத்தராகண்ட் மாநில தொடக்க தினத்தை முன்னிட்டு அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“முன்னேற்றத்திற்கான புதிய பரிமாணங்களை உருவாக்கும் தேவபூமியான உத்தராகண்ட் மாநில தொடக்க தினத்தில் மக்களுக்கு வாழ்த்துகள்” என்று பிரதமர் தெரிவித்துள்ளார்..
முன்னேற்றத்திற்கான புதிய பரிமாணங்களை உருவாக்கும் தேவபூமியான உத்தராகண்ட் மாநில தொடக்க தினத்தில் மக்களுக்கு வாழ்த்துகள்.
நரேந்திரமோடி@narendramodi
-----
(Visitor Counter : 88
வணிகம் மற்றும் தொழில்துறை அமைச்சகம்
தேசிய பொருள் போக்குவரத்து இணையப் பக்கத்தை வர்த்தகத் துறை உருவாக்குகிறது
சர்வதேச மற்றும் உள்நாட்டுச் சந்தைகளில் எளிதான வர்த்தகத்தை உறுதிசெய்ய மத்திய தொழில் வர்த்தக அமைச்சகத்தால் தேசிய பொருள் போக்குவரத்து இணையப் பக்கம் உருவாக்கப்பட்டு வருகிறது. ஏற்றுமதி, இறக்குமதி சம்பந்தப்பட்ட அனைவரையும், உள்நாட்டு வர்த்தகம் மற்றும் அனைத்துவிதமான வர்த்தக நடவடிக்கைகளையும், ஒரே இடத்தில் இணைப்பதாக இந்த இணையப்பக்கம் இருக்கும்.
இந்தியாவின் பொருள் போக்குவரத்து பிரிவு அதிகபட்சமாக கணினி வழி செயல்படுகிறது. தற்போது மொத்த உள்நாட்டு உற்பத்தியில் 14 சதவீதமாக இருக்கும் பொருள் போக்குவரத்துக்கான செலவை 2022-க்குள் பத்து சதவீதத்திற்கும்கீழ் குறைப்பது இதன் நோக்கமாகும். 20-க்கும் அதிகமான அரசு முகமைகள் 40 பகுதி அளவு அரசு முகமைகள் 37 ஏற்றுமதி மேம்பாட்டுக் குழுமங்கள் 500 வகையான சான்றிதழ்கள் 10,000 பொருட்கள் 160 பில்லியன் சந்தை அளவுகள் என இந்தியாவின் பொருள் போக்குவரத்துப் பிரிவு மிகவும் சிக்கலானதாக உள்ளது. மேலும், இது 12 மில்லியன் வேலைகளை அடிப்படையாகக் கொண்டிருப்பதோடு, 200 கப்பல் போக்குவரத்து முகமைகள் 36 போக்குவரத்து சேவைகள், 129 ஐசிடி-க்கள், 168 சிஎஃப்எஸ், 50 ஐடி சுற்றுச்சூழல் முறைகள், வங்கிகள் மற்றும் காப்பீட்டு முகமைகள் ஆகியவற்றோடு தொடர்புடையது. மேலும், ஏற்றுமதி இறக்குமதிக்கு 81 அதிகாரிகளும், 500 சான்றிதழ்களும் தேவைப்படுகின்றன.
இந்த இணையப்பக்கம் பல கட்டங்களாக அமலாக்கப்படும். வர்த்தகப் போட்டித் தன்மையை விரிவாக்குதல், வேலைகளை உருவாக்குதல், உலகத்தர வரிசையில் இந்தியாவின் செயல்பாட்டை அதிகரித்தல், பொருள் போக்குவரத்தின் மையமாக இந்தியா உருவாவதற்கான பாதையை அமைத்தல் போன்ற மத்திய அரசின் நோக்கங்களை இது பூர்த்திசெய்யும்.
===============
(Visitor Counter : 137
அறிவியல் மற்றும் தொழில்நுட்பத்துறை
8 பில்லியன் வருடங்களுக்கு முன்பு நட்சத்திர உருவாக்கம் குறைந்ததற்கான காரணத்தை ஆராய்ச்சியாளர்கள் கண்டுபிடிப்பு
பிரபஞ்சத்தில் பல்லாயிரக்கணக்கான ஆண்டுகளுக்கு முன்பு நட்சத்திரங்கள் உருவானது குறித்து ஆய்வு செய்த வானியல் ஆராய்ச்சியாளர்கள், சுமார் 8 முதல் 10 பில்லியன் வருடங்களுக்கு முன்பு அதிக அளவில் பால்வெளிகள் உருவானதையும் அதன் பிறகு அது படிப்படியாக குறைந்ததையும் கண்டறிந்து துணுக்குற்றனர்.
இதற்கான காரணம் குறித்து ஆராய்ச்சியை மேற்கொண்ட அவர்கள், எரிபொருள் பற்றாக்குறையே பால்வெளிகள் குறைந்ததற்கு காரணமாக இருக்கக்கூடும் என்று கண்டறிந்தனர்.
பால்வெளிகளின் அணு ஹைட்ரஜன் வாயு அளவே ஹைட்ரஜன் உருவாக்கத்திற்கு தேவையான மிகவும் முக்கியமான எரிபொருள் ஆகும். 9 பில்லியன் வருடங்கள் மற்றும் 8 பில்லியன் வருடங்களுக்கு முன்பான ஹைட்ரஜன் அளவை கணக்கிட்ட இரண்டு ஆய்வுகள் இம்முடிவுக்கு அவர்கள் வர உதவியுள்ளன.
புனேவில் உள்ள தேசிய வானியற்பியல் மையம் மற்றும் அறிவியல் மற்றும் தொழில்நுட்ப துறையின் கீழ் இயங்கும் தன்னாட்சி பெற்ற நிறுவனமான பெங்களூருவில் உள்ள ராமன் ஆராய்ச்சி நிறுவனம் ஆகியவற்றின் வானிலை ஆராய்ச்சியாளர்கள், ஜெயன்ட் மீட்டர்வியூ ரேடியோ டெலஸ்கோப் எனும் தொலைநோக்கியின் உதவியுடன் 9 பில்லியன் வருடங்களுக்கு முன்பு பால் வெளிகளில் இருந்த அணு ஹைட்ரஜன் வாயு அளவை கணக்கிட்டனர். இதன் முடிவும் இதற்கு முன்னர் அவர்கள் ஆய்வு செய்த 8 பில்லியன் வருடங்களுக்கு முன்பு பால் வெளிகளில் இருந்த அணு ஹைட்ரஜன் வாயு அளவும் ஆய்வின் முக்கிய பகுதிகளாக இருந்தன.
ஆஸ்ட்ரோபிசிகல் ஜர்னல் லெட்டர்ஸ் எனும் சஞ்சிகையில் 2021 ஜூன் 2 அன்று இந்த ஆராய்ச்சி குறித்த கட்டுரை வெளியாகியுள்ளது.
இது குறித்து பேசிய தேசிய வானியற்பியல் மையத்தின் முனைவர் படிப்பு மாணவரும், ஆராய்ச்சிகளின் தலைமை எழுத்தாளருமான ஆதித்யா சவுத்ரி, "9 பில்லியன் வருடங்களுக்கு முன்பு இருந்த பால் வெளிகளின் அணு எரிவாயுவோடு ஒப்பிடும்போது, தற்போதைய நட்சத்திரங்களில் இருக்கும் எரிவாயுவின் அளவு சுமார் 10 மடங்கு குறைவானதாகும்," என்று கூறினார்
வெளியீட்டு இணைப்பு:
.
தொடர்புகள்:
ஆதித்யா சவுத்ரி
,
நிசிம் கனேக்கர் ,
பர்னலி தாஸ் ,
கே எஸ் துவாரகநாத் ,
ஷிவ் சேத்தி ,
எஷ்வந்த் குப்தா 
சி எச் ஈஸ்வர சந்திரா ,
ஜே கே சோலங்கி .
அனில் ராவத்:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 154.61 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,17,531
கொவிட் சிகிச்சை பெறுபவர்களின் சதவீதம் 3.08 சதவீதமாக உள்ளது.
குணமடைந்தோர் விகிதம் தற்போது 95.59 சதவீதம்
கடந்த 24 மணி நேரத்தில் 84,825 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,47,15,361 என அதிகரித்துள்ளது.
கடந்த 24 மணி நேரத்தில் 2,47,417 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 13.11 சதவீதம் ஆகும்
வாராந்திர பாதிப்பு விகிதம் 10.80 சதவீதம் ஆகும்
இதுவரை மொத்தம் 69.73 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 28 மாநிலங்களில் கொவிட்-19- ன் உருமாறிய ஒமிக்ரான் தொற்று 5,488 பேரிடம் கண்டறியப்பட்டுள்ளது. இவர்களில் 2,162 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 1,367 பேருக்கும், ராஜஸ்தானில் 792, பேருக்கும், தொற்று ஏற்பட்டு மகாராஷ்டிராவில் 734 பேரும், ராஜஸ்தானில் 510 பேரும், குணமடைந்துள்ளனர். தமிழ்நாட்டில் 185 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 185.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789540
------
(Visitor Counter : 144
எஃகுத்துறை அமைச்சகம்
கிழக்கிந்தியாவில் உள்ள அபரிமிதமான இயற்கை வளங்கள், திறமையான வேலையாட்கள், உற்பத்தி சூழலை ஏற்படுத்த உதவும்: மத்திய அமைச்சர் திரு தர்மேந்திர பிரதான் உரை
‘‘கிழக்கிந்தியாவை உலோகத் தொழில் தொடர்பான உற்பத்தி மையமாக ஆக்குதல்’’ என்ற தலைப்பிலான இணைய கருத்தரங்கை இந்திய உலோகங்கள் மையம் நடத்தியது.
இதில் உலோகத்துறை நிபுணர்கள், எஃகு அமைச்சக அதிகாரிகள், மாநில அதிகாரிகள் உட்பட பலர் கலந்து கொண்டனர். இதில் மத்திய அமைச்சர் திரு தர்மேந்திர பிரதான் கலந்து கொண்டு பேசியதாவது:
கிழக்கு இந்தியாவை, நாட்டின் மற்ற வளர்ச்சியடைந்த பகுதிகளுக்கு இணையாக கொண்டு வரும் நோக்கத்துடன் பிரதமர் திரு நரேந்திர மோடி பணியாற்றி வருகிறார். திறமையான வேலையாட்கள், அபரிமிதமான இயற்கை வளங்கள், ஆசையுள்ள மக்கள் உள்ளதால், தொழில்நுட்பத்துடன் கூடிய உற்பத்தி சூழலை உருவாக்க கிழக்கு இந்தியா தயாராக உள்ளது. சில நாடுகளில் மட்டுமே, கிழக்கு இந்தியாவில் உள்ளது போல அபரிமிதமான இயற்கை வளங்கள் உள்ளன.
எஃகு துறையில் தொடங்கப்பட்ட பூர்வோதையா திட்டம் கிழக்கிந்தியாவில் புதிய வளர்ச்சியுகத்தை ஏற்படுத்தக் கூடியது. கிழக்கிந்தியாவில் உள்நாட்டு நீர் போக்குவரத்து வழிகள் உட்பட பல கட்டமைப்புகளை மேம்படுத்த மத்திய அரசு முயற்சிகள் மேற்கொள்கிறது. கிழக்கிந்தியா வளமான கட்டிடக்கலை, கடல்சார் பொருளாதாரம், தொழில் வளர்ச்சியை கொண்டிருந்தது. அந்த பெருமையை மீட்டெடுக்கும் நேரம் வந்துள்ளது.
வளர்ச்சியும், சூழலியலும் ஒன்றாக இருக்க முடியும். உலகம் பசுமையான எதிர்காலத்தை நோக்கி செல்ல பிரதமர் திரு நரேந்திர மோடி வழிகாட்டுகிறார். தொழில் வளர்ச்சி, நீடித்த வளர்ச்சி மற்றும் கொள்கைகள் ஆகியவை மக்களுக்கும், வர்த்தகத்துக்கும், சுற்றுச்சூழலுக்கும் சாதகமாக இருக்கும் வகையில் அரசு கொண்டு செல்ல வேண்டும்.
பசுமையான, சுத்தமான முறையில் எஃகு தயாரிப்பை மேற்கொள்ள இந்திய உலோக மையம் உதவ வேணடும். தொழில் புரட்சி 4.0-வுக்கு, புதுமையான மற்றும் நிலையான தொழில் மாதிரிகளை நாம் உருவாக்க வேண்டும்.
இவ்வாறு மத்திய அமைச்சர் திரு தர்மேந்திர பிரதான் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729013
-----
(Visitor Counter : 114
பாதுகாப்பு அமைச்சகம்
ஐஎன்எஸ் கலிங்காவில் 2 மெகாவாட் சூரிய மின்சக்தி நிலையம் தொடங்கப்பட்டது.
சூரிய ஆற்றலை மேம்படுத்த வேண்டும் என்ற இந்திய அரசின் முன்னெடுப்புகளை கவனத்தில் கொண்டும், தேசிய சூரிய மின்சக்தி இயக்கத்தின் ஒரு பகுதியாக 2022க்குள் 100கிகாவாட் சூரிய மின்சக்தியை உற்பத்தி செய்யும் இலக்கை அடையும் குறிக்கோளை கவனத்தில் கொண்டும் ஐஎன்எஸ் கலிங்காவில் 2 மெகாவாட் சூரிய ஃபோட்டோ வோல்ட்டெய்க் உற்பத்திப் பிரிவை 28 மே 2020 அன்று விசாகப்பட்டினத்தில் இஎன்சி ஃபிளாக் ஆபிசர் கமாண்டிங்—சீஃப், வைஸ் அட்மிரல் அதுல் குமார் ஜெயின், பிவிஎஸ்எம், ஏவிஎஸ்எம், விஎஸ்எம் தொடங்கி வைத்தார்.
கிழக்கு கப்பல்படை கமாண்டில்  உள்ள உற்பத்திப் பிரிவுகளில் இதுவே மிகப் பெரிய உற்பத்திப் பிரிவாகும். இதன் மதிப்பீட்டு ஆயுட்காலம் 25 ஆண்டுகள் ஆகும். ஊரடங்கு அமலில் இருந்தபோதிலும் கொரோனா வைரஸ் பெருந்தொற்றுப் பரவாமல் தடுப்பதற்கான அனைத்து வழிகாட்டு நெறிமுறைகளையும் கடைபிடித்து ஒரு இடை ஏற்பாட்டுத் திட்டத்தை ஆந்திரப்பிரதேச கிழக்கு மின்விநியோகக் கம்பெனி லிமிடெட் உள்ளிட்ட சம்பந்தப்பட்ட அனைத்து ஏஜென்சிகளும் வகுத்து அந்தத் திட்டத்தை செயல்படுத்தினர்.
துவக்க நிகழ்ச்சியில் பேசிய வைஸ் அட்மிரல் அதுல்குமார் ஜெயின் இந்த சூரிய மின்சக்தி உற்பத்திப்பிரிவை நிர்மாணித்தது என்பது சுற்றுச்சூழல் பாதுகாப்பு மற்றும் சூழலுக்கு உகந்த நடவடிக்கைகள் மீது கிழக்கு கப்பல்படை கமாண்டுக்கு உள்ள பொறுப்புடைமையை நிரூபிக்கிறது என்று தெரிவித்தார்.
ஐஎன்எஸ் கலிங்காவுக்கு தற்போது கம்மோடர் ராஜேஷ் தேவ்நாத் தலைமைப் பொறுப்பில் உள்ளார். இந்தக் கப்பலை 1980இன் தொடக்கத்தில் நிர்மாணித்ததில் இருந்தே ஐஎன்எஸ் கலிங்கா பசுமை நடவடிக்கைகளில் குறிப்பிடத்தக்க சாதனைகளை மேற்கொண்டு வருகிறது. காடு வளர்ப்பு, மரம் வளர்ப்புக்கான பல நிகழ்ச்சிகள், கடற்கரையை சுத்தப்படுத்துதல், “சிவப்பு மண் குன்றுகள்” என்ற நில-மரபு இடத்தைப் பாதுகாத்தல் ஆகிய நடவடிக்கைகளில் ஐஎன்எஸ் கலிங்கா ஈடுபட்டது.
(Visitor Counter : 219
பாதுகாப்பு அமைச்சகம்
முன்னணி உல்ஃபா தீவிரவாதி இந்திய ராணுவத்திடம் சரண்
உல்பா தீவிரவாத இயக்கத்தின் முன்னணி தலைவர்களில் ஒருவரான திர்ஷ்டி ராஜ்கோவா மற்றும் அவரது ஆதரவாளர்கள் நான்கு பேர் இந்திய ராணுவத்திடம் சரணடைந்துள்ளனர்.
கீழ் அசாம் பகுதியில் பல்வேறு தீவிரவாத நடவடிக்கைகளுக்காக உல்ஃபா தலைவர்களில் ஒருவரான திர்ஷ்டி ராஜ்கோவா தேடப்பட்டு வந்தார். உளவுப் பிரிவுக்கு கிடைத்த உறுதியான தகவலின் படி மேகாலயா-அசாம்-வங்கதேசம் எல்லைப் பகுதியில் விரைவான மற்றும் நன்கு திட்டமிடுதலுடன் கூடிய தேடுதல் வேட்டை நடத்தப்பட்டது.
கடந்த ஒன்பது மாதங்களாக நீடித்த தேடுதல் வேட்டையின் முடிவில் உல்ஃபா தீவிரவாதிகள் பதுங்கி இருக்கும் இடம் கண்டுபிடிக்கப்பட்டது. இதன் தொடர்ச்சியாக அவர்களை சரணடைய வைக்கும் முயற்சியில் ராணுவ உளவுப்பிரிவு அதிகாரிகள் ஈடுபட்டனர். இதையடுத்து முன்னணி உல்ஃபா தலைவர் எஸ்.எஸ்.கர்ணல் திர்ஷ்டி ராஜ்கோவா சரண் அடைய சம்மதம் தெரிவித்தார்.
அவருடன், எஸ்.எஸ்.கார்போரல் வேதாந்தா, யாசிம் அசோம், ரோப்ஜோஜி அசோம் மற்றும் மிதுன் அசோம் ஆகியோரும் சரண் அடைந்தனர். அப்போது அவர்கள் வைத்திருந்த ஏராளமான ஆயுதங்களையும் ராணுவத்திடம் ஒப்படைத்தனர்.
திர்ஷ்டி ராஜ்கோவா சரண் அடைந்தது உல்ஃபா இயக்கத்துக்கு பெரும் பின்னடைவாக கருதப்படுகிறது. இதன் வாயிலாக இந்த பிராந்தியத்தில் மேற்கொள்ளப்படும் சமாதான நடவடிக்கையில் ஒரு புதிய விடியல் ஏற்பட்டுள்ளது. இந்த நடவடிக்கையின் வாயிலாக எல்லா நேரங்களிலும் இந்தப் பிராந்தியத்தில் அமைதி மற்றும் இயல்பு நிலையை உறுதி செய்வதில் இந்திய ராணுவம் உறுதியாக உள்ளது என்பது மீண்டும் நிரூபிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1672141
நித்தி ஆயோக்
அடல் புதிய கண்டுபிடிப்பு இயக்கத்தைத் தொடர அமைச்சரவை ஒப்புதல்
அடல் புதிய கண்டுபிடிப்பு இயக்கத்தைத் தொடர பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பள்ளிக்கூட நிலையில், பெருமளவு இந்த இயக்கம் வெற்றியடைந்திருப்பதால், 10,000 பள்ளிகளில் அடல் டிங்கரிங் சோதனைக் கூடங்களை விரிவுபடுத்த 2019-20 வரை ரூ.1000 கோடி தொடர் செலவினத்திற்கும் ஒப்புதல் வழங்கப்பட்டுள்ளது.
10,000-க்கும் அதிகமான பள்ளிகளில் அடல் டிங்கரிங் சோதனைக் கூடத் திட்டம், 2020-க்குள் செயல்படுத்தப்படும் என்று எதிர்பார்க்கப்படுகிறது.
முதல் ஐந்து ஆண்டுகளில் குறைந்தபட்சம் 50-60 புதுமை தொழில்கள் ஆதரவுடன் நாடு முழுவதும் 100-க்கும் அதிகமான அடல் இன்குபேஷன் மையங்கள் அமைக்கப்பட உள்ளன.
100-க்கும் அதிகமான புதுமைத் தொழில் முயற்சி செய்வோர் தங்களின் உற்பத்திப் பொருட்களுக்கு உதவி பெறுவார்கள் என்று எதிர்பார்க்கப்படுகிறது.
|
|
வ.எ.
|
|
ஒப்பந்தம்/ புரிந்துணர்வு ஒப்பந்தத்தின் பெயர்
|
|
இந்திய தரப்பில் கையெழுத்திட்டவர்
|
|
மாலத்தீவு தரப்பில்
கையெழுத்திட்டவர்
|
|
1.
|
|
இந்திய கடற்படை மற்றும் மாலத்தீவு தேசிய பாதுகாப்புப்படை இடையே, நீரளவியல் துறையில் ஒத்துழைப்புக்கான புரிந்துணர்வு ஒப்பந்தம்
|
|
விஜய் கோகலே,
வெளியுறவுத்துறை செயலாளர்
|
|
உஸா. மரியா அகமது தீதி, பாதுகாப்பு அமைச்சர்
|
|
2.
|
|
இந்தியா மற்றும் மாலத்தீவு அரசுகளிடையே, சுகாதாரத்துறையில் ஒத்துழைப்புக்கான புரிந்துணர்வு ஒப்பந்தம்
|
|
சுஞ்சய் சுதிர்,
இந்திய தூதர்
|
|
அப்துல்லா அமீன், சுகாதாரத்துறை அமைச்சர்
|
|
3.
|
|
இந்திய அரசின் கப்பல் போக்குவரத்து துறை மற்றும் மாலத்தீவு அரசின் சாலைப் போக்குவரத்து மற்றும் விமானப் போக்குவரத்து துறை சார்பில், பயணியர் மற்றும் சரக்குப் போக்குவரத்தை தொடங்குவதற்கான புரிந்துணர்வு ஒப்பந்தம்
|
|
சுஞ்சய் சுதிர்,
இந்திய தூதர்
|
|
அய்ஷாத் நஹூலா, சாலை போக்குவரத்து மற்றும் விமானப் போக்குவரத்து துறை அமைச்சர்
|
|
4.
|
|
இந்தியாவின் மத்திய மறைமுக வரிகள் வாரியம் மற்றும் மாலத்தீவு சுங்க சேவை துறையிடையே, சுங்கவரி திறன் வளர்ப்பில் ஒத்துழைப்புக்கான புரிந்துணர்வு ஒப்பந்தம்
|
|
சுஞ்சய் சுதிர்,
இந்திய தூதர்
|
|
அகமத் நுமான்,
சுங்கத்துறை தலைமை ஆணையர்
|
|
5.
|
|
மாலத்தீவு குடிமைப் பணியாளர்களுக்கு பயிற்சி மற்றும் திறன் வளர்ப்பு திட்டத்தில், இந்திய நிர்வாக சீர்திருத்தம் மற்றும் பொதுமக்கள் குறைதீர்வு துறையின் தேசிய நல் ஆளுகை மையத்திற்கும் இடையேயான புரிந்துணர்வு ஒப்பந்தம்
|
|
சுஞ்சய் சுதிர்,
இந்திய தூதர்
|
|
டாக்டர். ஆலி ஷமீம்,
மாலத்தீவு குடிமைப் பணி ஆணையத்தின் தலைவர்
|
|
6.
|
|
இந்திய கடற்படை மற்றும் மாலதீவுத் தேசிய பாதுகாப்புப் படை இடையே, ராணுவம் அல்லாத வணிகப் பயன்பாட்டு கப்பல்களின் பயணம் பற்றிய தகவல் பரிமாற்றத்திற்கான தொழில்நுட்ப ஒப்பந்தம்
|
|
சுஞ்சய் சுதிர்,
இந்திய தூதர்
|
|
பிரிகேடியர் ஜென்ரல் அப்துல் ரஹீம் அப்துல் லத்தீஃப், மாலத்தீவு பாதுகாப்புப் படையின் துணைத் தலைவர்